**Stella Rimington** (født **Stella Whitehouse,** 13. mai 1935 i London) er en britisk statstjenestekvinne som fra 1992 til 1996 var generaldirektør for det britiske etterretningsorganet Security Service (MI5). Hun er også forfatter. Rimington var den første kvinnen som ble utnevnt til sjef for MI5.

Liv og virke
------------

### Bakgrunn

Hun ble født sør i London. I 1939 flyttet familien fra South Norwood til Essex. Hun gikk på skole i Nottingham og studerte engelsk litteratur og arkivvesen i Edinburgh og Liverpool. Hun var også i en periode au pair i Paris.

I 1963 giftet hun seg med John Rimington og flyttet i 1965 med ham til India, der han arbeidet ved det britiske høykommissariat i Delhi.

### Etterretningsarbeid

I India ble hun sekretær i det britiske etterretningsvesenet.[] I 1969 vendte hun sammen med ektemannen tilbake til London og begynte å virke for innenriksetterretningen. Rimington arbeidet med tre områder: Trusler mot statens sikkerhet, spionasje og terrorisme. Mens hun arbeidet i antispionasjeavdelingen fant blant annet paraplyattentatet (1978) sted.

Fra 1994 har MI5 hatt hovedsete i Thames House i London
I 1989 vitnet hun i retten mot den tsjekkoslovakiske spionen Václav Jelínek (straffeforfulgt under aliaset «Erwin van Haarlem») og ble da presentert under aliaset «Miss J».

I 1990 ble hun forfremmet til en av etterretningstjenestens to stillinger som *Deputy Director General* og hadde oppsynet med MI5s flytting til Thames House.

***General director* for MI5**: I 1992 overtok hun som generaldirektør for MI5. Hun var den første generaldirektør hvis navn ble offentliggjort ved utnevnelsen. I 1993 ble Rimington den første generalsekretær for MI5 noensinne som lot seg fotografere for en brosjyre som beskrev organisasjonens virksomhet.

I hennes embedsperiode var antispionasjearbeid et hovedområde for MI5.

### Forfatterinne

Etter at hun ble pensjonist begynte hun å skrive spionthrillere. I 2001 utkom selvbiografien *Open Secret*, som ble en bestselger i England.[]

Tidlig i 2009 fikk hun offentlig oppmerksomhet idet hun kritiserte landets antiterrorstrategi: *«*Vi lever i angst i en politistat. Nettopp dette er noe som terroristene ønsker å oppnå.» «Regjeringen skremmer borgerne, for å kunne få vedtatt lover som innbstrenker deres friheter.» Den britiske regjering svarte at man la stor vekt på å balansere mellom overvåking og respekten for borgernes privatsfære*.*

Bibliografi og publikasjoner
----------------------------

### Selvbiografi

* Rimington, Stella (2001). *Open Secret*, London, Hutchinson. ISBN 0-09-179360-2.

### Romaner

* Rimington, Stella (2004). *At Risk*. London: Hutchinson. ISBN 0-09-179996-1.
* Rimington, Stella (2006). *Secret Asset*. London: Hutchinson. ISBN 0-09-180024-2.
* Rimington, Stella (2007). *Illegal Action*. London: Hutchinson. ISBN 0-09-179722-5.
* Rimington, Stella (2008). *Dead Line*. London: Quercus Publishing. ISBN 978-1-84724-310-2.
* Rimington, Stella (2009). *Present Danger*. London: Quercus Publishing. ISBN 978-1-84724-994-4.
* Rimington, Stella (2011). *Rip Tide*. London: Bloomsbury Publishing. ISBN 978-1-4088-1112-2.
* Rimington, Stella (2012). *The Geneva Trap*. London: Bloomsbury Publishing. ISBN 978-1-4088-3218-9.
* Rimington, Stella (2014). *Close Call*. London: Bloomsbury Publishing. ISBN 978-1-4088-4104-4.
* Rimington, Stella (2016). *Breaking Cover*. London: Bloomsbury Publishing. ISBN 978-1-63286-526-7.
* Rimington, Stella (2018). *The Moscow Sleepers*. London: Bloomsbury Publishing. ISBN 978-1-4088-5975-9.

Inspirasjon for filmfigur
-------------------------

Rimington ble kort tid etter utnevnelsen til sjef for MI5 inspirasjon for filmrolleskikkelsen **M** i *James Bond*-filmene. Fra 1995 ble denne skikkelsen fremstilt som en kvinnelig toppsjef,skjønt ikke for MI5, men for den britiske utenriksetterretning, MI6. *James Bonds* sjef *M* ble fra 1995 spilt av Judi Dench. Dench så Stella Rimington som hvordan hun gestaltet rollen.

Referanser
----------

1. ↑   The International Who's Who of Women 2006[Hentet fra Wikidata]
2. 1 2 3 4  *Was macht… …Stella Rimington*, Interview von Cornelia Fuchs u. Hans-Hermann Klare im Magazin Stern vom 12. februar 2009, s. 146.
3. ↑  Maysh, Jeff (2017). *The Spy With No Name*. Kindle Singles. Amazon.
4. ↑  «First lady of espionage». *BBC News Online* (8. september). 8. september 2001. Besøkt 26. oktober 2008.
5. ↑  «1993: Secret Service goes public» (BBC News Online: On This Day (16 July)). 16. juli 1993. Besøkt 26. oktober 2008.
6. 1 2  *Stella Rimington. Streng vertraulich*, Beitrag von Stephan Draf im Magazin Stern vom 29. Mai 2005 (abgerufen am 12. Februar 2009).
7. ↑  *Alte Dame warnt vor Polizeistaat. London: Rimington war MI5-Chefin*, Bericht von Alexei Makartsev im Weser-Kurier, 18. februar 2009 (lest 20. februar 2009).

Eksterne lenker
---------------

* BBC om Rimington (engelsk)
* TrashOtron.com, Stella Rimington Interview at The Agony Column Podcast with Rick Kleffel on 25 July 2008

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii
 |